एक मुश्त नहीं देनी होगी 10 साल की फीस
उदयपुर | होटल,रेस्टोरेंट संचालक या दुकानदारों को एक साथ दस साल की लाइसेंस फीस जमा करवाने की परेशानी अब नहीं आएगी। एक साथ दस साल के लाइसेंस फीस की अनिवार्यता हटा दी गई है। मेयर चंद्रसिंह कोठारी ने बताया कि दुकानदार अपनी सुविधा के अनुसार एक साल की लाइसेंस फीस भी जमा करवा सकेंगे। स्वायत्त शासन विभाग ने नगर निगम को इसकी स्वीकृति दे दी है।
राज्य सरकार ने हाल ही एक साथ दस साल की लाइसेंस फीस वसूली के निर्देश दिए थे। नगर निगम ने इसे लागू किया तो शहर के कई छोटे व्यापारी परेशानी में गए। दैनिक भास्कर ने छाेटे व्यापारियों की परेशानियों को अधिकारियों के सामने रखा तो मेयर चंद्रसिंह कोठारी ने स्वायत्त शासन विभाग के संयुक्त शासन सचिव और स्थानीय निकाय विभाग के डायरेक्टर से फोन पर बात कर छोटे व्यापरियों की परेशानी बताई। मेयर ने बताया कि इसके बाद तय किया गया कि व्यापारी अपनी सुविधा के अनुसार चाहे जितने साल की फीस जमा करवाकर लाइसेंस का नवीकरण करवा सकेंगे। यदि कोई व्यापारी एक साथ दो साल, पांच साल या दस साल की फीस जमा करवाना चाहता है तो उसका पैसा एक साथ निगम मेंं जमा हो जाएगा।
16 दिसंबर को प्रकाशित खबर
मेयर नेबताया कि राज्य सरकार ने लाइसेंस नवीनीकरण की अवधि 15 जनवरी तक बढ़ा दी है। शहर के करीब चार हजार व्यापारियों ने व्यवसाय के लिए निगम से लाइसेंस ले रखा है। इसका हर साल नवीनीकरण करवाना होता है।
यहथा मामला }नगरनिगम होटल, रेस्टोरेंट, दुकान, धर्मशाला, आईस फैक्ट्री, डेयरी, नाश्ता सेंटर जैसे व्यवसाय के लिए लाइसेंस जारी करता है। दरअसल, निगम एक साल के लिए लाइसेंस जारी करता रहा है। प्रत्येक साल निर्धारित शुल्क लेकर एक साल के लिए लाइसेंस का रिन्यू किया जाता रहा है। लेकिन हाल ही में लाइसेंस के दस साल का शुल्क एक साथ वसूलने के निर्देश दे दिए थे।
hin_Deva hin_Deva hin_Deva hin_Deva hin_Deva hin_Deva